b'\n_START_ARTICLE_\nMin afrikanske dagbog\n_START_SECTION_\nHandling\n_START_PARAGRAPH_\nHjalmar er 9 \xc3\xa5r og er med sin lillebror Simon p\xc3\xa5 rejse i Sydafrika, hvor deres far er p\xc3\xa5 filmoptagelse. Hjalmar g\xc3\xa5r i forskellige skoler og f\xc3\xa5r nye kammerater. Det land, han m\xc3\xb8der, er ikke hans dr\xc3\xb8mmes Afrika om s\xc3\xb8de buskm\xc3\xa6nd, men et samfund, der er midt i voldsom forandring. Hjalmar f\xc3\xa5r kammerater, der har levet halvdelen af deres liv under apartheid og halvdelen i en periode, hvor alle fra tigger til pr\xc3\xa6sident fors\xc3\xb8ger at finde deres nye roller. Raceproblematikken er stadig aktuel, og Hjalmar f\xc3\xa5r den helt ind p\xc3\xa5 kroppen, n\xc3\xa5r han tvivler p\xc3\xa5 sine afrikanske venners egentlige motiv for at bes\xc3\xb8ge ham i det store fine hus.'